CELEX: 22011D0069
Language: mt
Date: 2011-07-01 00:00:00
Title: Deċiżjoni tal-Kumitat Konġunt taż-ŻEE Nru 69/2011 tal- 1 ta’ Lulju 2011 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

6.10.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/24
               
            DEĊIŻJONI TAL-KUMITAT KONĠUNT TAŻ-ŻEE
      Nru 69/2011
      tal-1 ta’ Lulju 2011
      li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 9/2011 tal-1 ta’ April 2011 (1).
               
            
                  (2)
               
               
                  L-Anness II tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 50/2011 tal-20 ta’ Mejju 2011 (2).
               
            
                  (3)
               
               
                  Ir-Regolament tal-Kummissjoni (UE) Nru 115/2010 tad-9 ta’ Frar 2010 li jistabbilixxi l-kundizzjonijiet għall-użu tal-alumina għat-tneħħija tal-fluworidu mill-ilmijiet minerali naturali u mill-ilmijiet tan-nixxigħat (3), għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (UE) Nru 893/2010 tat-8 ta’ Ottubru 2010 li jemenda l-Annessi II u III tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi tar-residwi għal aċekinoċil, bentażon, karbendażim, ċiflutrin, fenamidon, fenażakwin, flonikamid, flutrijafol, imidakloprid, joxinil, metkonażol, protijokonażol, tebufenożid u tijofanat metil fi jew fuq ċerti prodotti (4), għandu jiġi inkorporat fil-Ftehim.
               
            
                  (5)
               
               
                  Ir-Regolament tal-Kummissjoni (UE) Nru 957/2010 tat-22 ta’ Ottubru 2010 dwar l-awtorizzazzjoni u ċ-ċaħda tal-awtorizzazzjoni ta’ ċerti indikazzjonijiet dwar is-saħħa fuq il-prodotti tal-ikel u li jirreferu għat-tnaqqis fir-riskju tal-mard u għall-iżvilupp u s-saħħa tat-tfal (5), għandu jiġi inkorporat fil-Ftehim.
               
            
                  (6)
               
               
                  Ir-Regolament tal-Kummissjoni (UE) Nru 958/2010 tat-22 ta’ Ottubru 2010 li ma jagħtix kunsens li tiġi awtorizzata stqarrija għas-saħħa li tirrigwarda l-ikel, għajr dak li jirreferi għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (6), għandu jiġi inkorporat fil-Ftehim.
               
            
                  (7)
               
               
                  Id-Deċiżjoni tal-Kummissjoni 2009/980/UE tas-17 ta’ Diċembru 2009 li tawtorizza indikazzjoni tas-saħħa dwar l-effett ta’ konċentrat tat-tadam li jinħall fl-ilma fl-aggregazzjoni tal-plejtlets u l-għoti tal-protezzjoni tad-dejta skont ir-Regolament (KE) Nru 1924/2006 tal-Parlament Ewropew u tal-Kunsill (7), għandha tiġi inkorporata fil-Ftehim.
               
            
                  (8)
               
               
                  Ir-Rakkomandazzjoni tal-Kummissjoni 2010/307/UE tat-2 ta’ Ġunju 2010 dwar il-monitoraġġ tal-livelli ta’ acrylamide fl-ikel (8), għandha tiġi inkorporata fil-Ftehim.
               
            
                  (9)
               
               
                  Din id-Deċiżjoni ma għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      L-inċiż li ġej għandu jiżdied fil-punt 40 (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu II tal-Anness I mal-Ftehim:
      
                  “—
               
               
                  
                     32010 R 0893: Ir-Regolament tal-Kummissjoni (UE) Nru 893/2010 tat-8 ta’ Ottubru 2010 (ĠU L 266, 9.10.2010, p. 10).”
               
            Artikolu 2
      Il-Kapitolu XII tal-Anness II tal-Ftehim għandu jiġi emendat kif ġej:
      
                  1.
               
               
                  L-inċiż li ġej għandu jiżdied mal-punt 54zzy (ir-Regolament (KE) Nru 396/2005 tal-Parlament Ewropew u tal-Kunsill):
                  
                              “—
                           
                           
                              
                                 32010 R 0893: Ir-Regolament tal-Kummissjoni (UE) Nru 893/2010 tat-8 ta’ Ottubru 2010 (ĠU L 266, 9.10.2010, p. 10).”
                           
                        
            
                  2.
               
               
                  Il-punti li ġejjin għandhom jiddaħħlu wara l-punt 54zzzzv (ir-Regolament tal-Kummissjoni (UE) Nru 1162/2010):
                  
                              “54zzzzw.
                           
                           
                              
                                 32009 D 0980: Id-Deċiżjoni tal-Kummissjoni 2009/980/UE tas-17 ta’ Diċembru 2009 li tawtorizza indikazzjoni tas-saħħa dwar l-effett ta’ konċentrat tat-tadam li jinħall fl-ilma fl-aggregazzjoni tal-plejtlets u l-għoti tal-protezzjoni tad-dejta skont ir-Regolament (KE) Nru 1924/2006 tal-Parlament Ewropew u tal-Kunsill (ĠU L 336, 18.12.2009, p. 5),
                           
                        
                              54zzzzx.
                           
                           
                              
                                 32010 R 0115: Ir-Regolament tal-Kummissjoni (UE) Nru 115/2010 tad-9 ta’ Frar 2010 li jistabbilixxi l-kundizzjonijiet għall-użu tal-alumina għat-tneħħija tal-fluworidu mill-ilmijiet minerali naturali u mill-ilmijiet tan-nixxigħat (ĠU L 37, 10.2.2010, p. 13),
                           
                        
                              54zzzzy.
                           
                           
                              
                                 32010 R 0957: Ir-Regolament tal-Kummissjoni (UE) Nru 957/2010 tat-22 ta’ Ottubru 2010 dwar l-awtorizzazzjoni u ċ-ċaħda tal-awtorizzazzjoni ta’ ċerti indikazzjonijiet dwar is-saħħa fuq il-prodotti tal-ikel u li jirreferu għat-tnaqqis fir-riskju tal-mard u għall-iżvilupp u s-saħħa tat-tfal (ĠU L 279, 23.10.2010, p. 13),
                           
                        
                              54zzzzz.
                           
                           
                              
                                 32010 R 0958: Ir-Regolament tal-Kummissjoni (KE) Nru 957/2010 tat-22 ta’ Ottubru 2010 li ma jagħtix kunsens li tiġi awtorizzata stqarrija għas-saħħa li tirrigwarda l-ikel, għajr dak li jirreferi għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (ĠU L 279, 23.10.2010, p. 18).”
                           
                        
            
                  3.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” għandu jiddaħħal il-punt li ġej wara l-punt 65 (Ir-Rakkomandazzjoni tal-Kummissjoni 2008/103/KE):
                  
                              “66.
                           
                           
                              
                                 32010 H 0307: Ir-Rakkomandazzjoni tal-Kummissjoni 2010/307/UE tat-2 ta’ Ġunju 2010 dwar il-monitoraġġ tal-livelli ta’ acrylamide fl-ikel (ĠU L 137, 3.6.2010, p. 4).”
                           
                        
            Artikolu 3
      It-testi tar-Regolamenti (UE) Nru 115/2010, (UE) Nru 893/2010, (UE) Nru 957/2010 u (UE) Nru 958/2010, tad-Deċiżjoni 2009/980/UE u tar-Rakkomandazzjoni 2010/307/UE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fit-2 ta’ Lulju 2011, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, l-1 ta’ Lulju 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 171, 30.6.2011, p. 5.
      
         (2)  ĠU L 196, 28.7.2011, p. 29.
      
         (3)  ĠU L 37, 10.2.2010, p. 13.
      
         (4)  ĠU L 266, 9.10.2010, p. 10.
      
         (5)  ĠU L 279, 23.10.2010, p. 13.
      
         (6)  ĠU L 279, 23.10.2010, p. 18.
      
         (7)  ĠU L 336, 18.12.2009, p. 55.
      
         (8)  ĠU L 137, 3.6.2010, p. 4.
      
         (*)  Ma huma indikati l-ebda rekwiżiti kostituzzjonali.